***5. domače branje***

***William Shakespeare: Hamlet***



**AVTOR**

William Shakespeare se je rodil 23. aprila 1564 v Stratford-opon-Avonu, krščen pa je bil 26. aprila istega leta. Umrl je 23. aprila 1616. William Shakespeare je bil največji angleški dramatik. William je bil tako uspešen, da je bil že za čas svojega življenja priznan in cenjen [književnik](http://sl.wikipedia.org/wiki/Knji%C5%BEevnik) ter [gledališki igralec](http://sl.wikipedia.org/wiki/Gledali%C5%A1ki_igralec). Priznani angleški književniki v naslednjih stoletjih kot so [John Milton](http://sl.wikipedia.org/w/index.php?title=John_Milton&action=edit), [John Dryden](http://sl.wikipedia.org/wiki/John_Dryden) in [Alexander Pope](http://sl.wikipedia.org/w/index.php?title=Alexander_Pope&action=edit) so mu izkazovali spoštovanje in ga častili kot univerzalnega [genija](http://sl.wikipedia.org/wiki/Genij), ki je s svojim delom zasenčil svoje sodobnike, nekateri so mu celo pripisovali sijaj božanskega. Nihče od kasnejših pisateljev ni vplival v tako velikem deležu na svetovno [kulturo](http://sl.wikipedia.org/wiki/Kultura) kot William Shakespeare.

Glede na zgodovinske nejasnosti in [biografske](http://sl.wikipedia.org/wiki/Biografija) pomanjkljivosti se že več kot stoletje pojavlja t.i. [Shakespearejansko vprašanje](http://sl.wikipedia.org/w/index.php?title=Shakespearejansko_vpra%C5%A1anje&action=edit), ki izraža [dvom](http://sl.wikipedia.org/w/index.php?title=Dvom&action=edit) do avtorstva izjemnega književnega [opusa](http://sl.wikipedia.org/wiki/Opus), ki ga pripisujemo Shakespeareu. Številni analitiki, ki so raziskovali slog njegove govorice, so prišli do različnih zaključkov. Navkljub temu ostajajo priznana dejstva o njegovi življenjski poti, pa naj si bodo dela njegova ali ne. Tudi sam je dejal: »Tisto, čemur rečemo cvet, bi z drugim imenom prav tako dišalo«.

**OBDOBJE**

# Obdobje, v katerem je delo nastalo, imenujemo renesansa. To je obdobje na prelomu iz srednjega veka v novi vek. V književnosti je zelo poudarjen človekov razum. Značilno pa je tudi občudovanje narave in uživanje v čutnosti.

# *PROZA*

# Razvili sta se dve novi vrsti ustvarjanja in sicer: novela (na katero je zelo vplival Goivanni Boccaccio, ki je napisal zbirko stotih novel z naslovom Dekameron) in prvi novoveški roman (Miguel de Cervantes je želel parodirati viteške romane in jim dodati tudi malo tragičnosti).

# *LIRIKA*

# V liriki sta se zelo razvila sonet in ep. Sonete so pisali: Francesco Perarca, William Shakespeare in Michelangelo Bounarroti.

# *DRAMATIKA*

# V renesansi je ustvarjal največji dramatik vseh časov in sicer William Shakespeare, ki je napisal veliko komedij in tragedij.

**OBNOVA**

Hamlet je tragedija, napisana v verzih. Sprva ni bila razdeljena na dejanja, šele kasneje je dobila pet dejanj, ki približno ustrezajo petim delom tragedije: zasnovi ali ekspoziciji, zapletu, vrhu ali peripetiji, razpletu in razsnovi ali katastrofi.

**Prvo dejanje (zasnova ali ekspozicija)**

Stražam se prikazuje duh umrlega kralja. Horatio, prijatelj kraljevega sina Hamleta, le - temu to pove. Prav v tistem času pošlje Klavdij, kraljev brat, ki trenutno vlada, k norveškemu kralju odposlanca, da bi preprečil vojni pohod Norvežanov na Dansko. Laert, sin dvornega komornika Polonija, odide študirat v Francijo, Hamlet pa ustreže materini prošnji in preneha s študijem v Wittenbergu, čeprav dvomi v njo, ker se je tako hitro po smrti svojega moža poročila s Klavdijem. Hamlet se pogovarja z duhom svojega mrtvega očeta in ta ga še bolj utrdi v sumu, da sta Klavdij in kraljeva žena, Hamletova mati Gertruda umorila kralja. Hamlet sklene, da ga bo maščeval.

**Drugo dejanje (zaplet)**

Ker se Hamlet dela blaznega in se čudno vede do Ofelije, Polonijeve hčere, je komornik Polonij prepričan, da je tega kriva ljubezen do nje. Kralj sklene, da bodo Hamletu »nastavili« Ofelijo. Kralj pa Poloniju čisto ne verjame, zato pooblasti nekdanja Hamletova sošolca Rozenkranca in Gildensterna, naj se pridružita Hamletu in poskusita izvedeti vzrok njegove blaznosti. Iznenada pridejo igralci in Hamletu pride na misel, da bi tako odkril resnico; naroči igro umor Gonzaga, ki prikazuje zločin, na las podoben umoru njegovega očeta in se odloči opazovati kralja.

**Tretje dejanje (vrh ali peripetija)**

Sledi pogovor z Ofelijo, ki mu prisluškujeta tako kralj kot Polonij. Hamlet sprevidi njuno namero in se ne izda. Zvečer igralska skupina uprizori igro. Kralj živčno reagira, tako da Hamlet zdaj ve, pri čem je. Skoraj zagotovo ve, da je kralj ubil pokojnega kralja, njegovega očeta. Pred spanjem ga mati pokliče k sebi in kmalu se Hamlet razburi. Pri tem se izda Polonij, ki je prisluškoval in Hamlet ga zabode.

**Četrto dejanje (razplet)**

Kralj se ustraši, zato pošlje Hamleta na Angleško, skupaj z Rozenkrancem in Gildensternom in pismom, v katerem zahteva od angleškega kralja, da ubije Hamleta. Hamlet pa je prebrisan, ugane kraljevo namero in napiše drugo pismo z ukazom o smrti Gildensterna in Rozenkranca. Kmalu se vrne na Dansko, tokrat še bolj odločen maščevati očeta, še posebej, ko sreča vojsko, ki je pripravljena umreti za peščico slave. Tedaj se vrne tudi Laert, ki izve za očetovo smrt in za Ofelijo, ki je po očetovi smrti zblaznela ter se tudi on hoče maščevati. Klavdij okrivi Hamleta in predlaga, da se mu Laert maščuje z zvijačo; pozove naj ga na dvoboj, konico svojega meča naj namaže s strupenim zvarkom, za vsak primer pa bo za Hamleta pripravljeno še zastrupljeno vino.

**Peto dejanje (razsnova ali katastrofa)**

Ofelija utone in Hamlet in Laert se sporečeta na njenem pogrebu. Straža ju loči, zakaj načrt je treba izvršiti. Sladki dvorjan Osrik zvabi Hamleta v dvoboj. Ker se Hamlet dobro bojuje, pije mati na njegovo zdravje iz zastrupljenega kozarca in umre. Pa še nekaj nepredvidenega se zgodi: potem ko Laert že rani Hamleta, zamenjata meče in Hamlet z zastrupljeno konico rani Laerta. Umirajoči Laert izda kralja, ki ga Hamlet takoj ubije in zatem, ker je zastrupljen, še sam umre. V tistem pride norveški kraljevič Fortinbras, izkaže Hamletu poslednjo čast in zasede Dansko.

**MOJE MNENJE O DELU**

Knjiga je po mojem mnenju zelo težka, tako za branje kot za razumevanje. Če bi bila napisana v prozi bi bila za branje malo lažja, vendar bi jo bilo še vedno težko razumeti. Sama zgodba, mi je bila všeč zaradi veliko napetih dogodkov, zapletov in žalostnih razpletov.

**ZANIMIVE MISLI**

***Biti ali ne biti – to je tu vprašanje«***

Eden najslavnejših dramatikov v zgodovini človeštva, William Shakespeare, je s svojim Hamletom in njegovim znamenitim izrekom *“Biti ali ne biti...”* sprožil vrsto filozofskih in drugih razprav in pomislekov ter motiviral vrsto strokovnjakov, ki se ukvarjajo s književnostjo ali psihologijo ali filozofijo, obenem pa dal nam smrtnikom možnost, da tudi sami razpravljamo o tem svetovno znanem izreku.

Mnogo ljudi širom po svetu vsak dan izgovarja ta stavek in izraža svoje trenutno razpoloženje, stanje, ne da bi se zavedali njegovega pomena, kaj šele da bi se zavedali, kaj je s tem stavkom želel povedati William. Sam ta izrek razumem kot, da je Hamlet želel povedati, da je bolje nekaj storiti in biti nesrečen, kot pa da ne storiš ničesar in si srečen.

Človek v svojem življenju stori približno pol stvari katerih posledica je osebna sreča in pol stvari katerih posledica je nesreča. Pri tem mu je za nekatera dejanja žal in za druga ne. Vprašanja o smislu, pomenu življenja si človek zastavlja kadar je nesrečen, ko pa je srečen taka vprašanja preprosto zdrvijo mimo njega in se ne meni za njih. Kadar je človek srečen se mu življenje zdi lepo, smiselno, samoumevno, ne pomisli na smrt ali samomor. Kadar pa je človek nesrečen se mu taka vprašanja pogostokrat pojavljajo. Zakaj živeti, v takemu stanju se človek ne boji smrti in si je v skrajnem primeru pripravljen vzeti življenje – kar pa definitivno ni prava rešitev.

Ob izreku *»Biti ali ne bit…«* nehote pomislim na življenje in smrt in njun smisel in kot film se mi pred očmi odigra moje dosedanje življenje. Ob njem pomislim, da je včasih bolje nekaj žrtvovati in biti trenutno nesrečen, kot pa tega ne žrtvovati in biti trenutno srečen, kar pa se kasneje spremeni v nesrečo, ki je ni moč popraviti. Bolje se je včasih za nekoga žrtvovati, včasih se ti to obrestuje, tudi za kaj umreti. Zdi se mi, da se Hamlet ob stavku *“Biti ali ne biti...”* sprašuje, kakšen je smisel in namen življenja in ali je vredno za nekaj ali nekoga, ki ti je blizu in ga imaš rad, umreti in s tem prenehati *“biti”*.

Ob tem premišljevanju, sem se zavedal za vrsto napak, ki sem jih zagrešil in ki sem jih morda odkril dovolj zgodaj in jih bom še lahko popravil, zavoljo česar bi se moral odreči trenutni sreči ali veselju zato, da bi bil v prihodnosti srečen. Mislim, da je v mladosti pomembno tole: “Potrebno se je zabavati in se imeti rad ter nekaj narediti iz sebi, zaradi česar včasih žrtvuješ svojo osebno srečo, da je srečen tvoj bližnji, saj se ti bo to v prihodnosti obrestovalo.” Zato se ob koncu sprašujem: “Imeti rad ali ne imeti rad, ljubiti ali ne ljubiti, sovražiti ali ne sovražiti in predvsem biti ali ne biti.”

KNJIGE PREBRANE ZADNJI MESEC

Veruješ? Ne, ampak…

Knjigo se moral prebrati, zaradi referata pr veri in kulturi. Knjiga je presegla vas moja pričakovanja. Misli sem da knjiga ne bo zanimiva, vendar se je izkazala za zelo zanimivo in hkrati neverjetno poučno. Knjiga ponuja odgovore na večino problemov mladih, po krščanskem nauku.